**Sotilaspojat mukana Mikkelin Museoiden yössä**

Mikkelin kaupungin kulttuuripalvelut ja museotoimi järjestivät syyslomaviikolla, lokakuun viimeisenä perjantaina klo 17-24 kaikille maksuttoman tapahtuman Museoiden yö!

Tänä vuonna mukana oli viisi historiallista kohdetta: [Päämajamuseo](https://www.mikkeli.fi/sisalto/palvelut/kulttuuri-ja-kirjasto/mikkelin-kaupungin-museot/paamajamuseo), [Viestikeskus Lokki](https://www.mikkeli.fi/sisalto/palvelut/kulttuuri-ja-kirjasto/mikkelin-kaupungin-museot/viestikeskus-lokki), [Suur-Savon museo](https://www.mikkeli.fi/sisalto/palvelut/kulttuuri-ja-kirjasto/mikkelin-kaupungin-museot/suur-savon-museo), [Jalkaväkimuseo](http://jalkavakimuseo.fi/index.php/fi/) ja 175 vuotta täyttävä Lääninhallitusrakennus.

**Jalkaväkimuseon** esittelyssä oli yhtenä kohteena Sotilaspoikaosasto, missä esittelystä vastasivat Suur-Savon Sotilaspoikien Perinnekillan museovastaavat Eero Jokinen ja Raimo Mikkonen sekä Kauko Olkkonen kiltavarapuheenjohtaja Olli-Pekka Kannisen johdolla. Kootun museomateriaalin lisäksi esittelyssä oli Perinneliiton vastavalmistunut elokuva ”Isänmaan nuoret puolustajat – Sotilaspojat ja lottatytöt” jatkuvana näytöksenä.

Museoiden yössä oli kaikkiaan 8190 osallistujaa, joista Jalkaväkimuseon esittelyihin tutustui reilut 2000 henkilöä.

Sotilaspoikaosasto oli yleisön mielenkiinnon kohteena näyttelymateriaalin sekä sodanaikaisen sotilaspojan aikalaiskertomusten kuin edelle mainitun elokuvaesityksenkin kautta.